**Szentendrei Közös Önkormányzati Hivatal**

**Hatósági Iroda**

2000 Szentendre, Városház tér 3.

Tel: +36 26 300 407

E-mail: ugyfelszolgalat@szentendre.hu  
**Tárgy: Települési támogatások**

Tisztelt Polgárok!

Szentendre Város Önkormányzat Képviselő- testülete a város területén lakóhellyel, vagy tartózkodási hellyel rendelkező szentendrei lakos, illetve a városban bejelentett lakóhellyel nem rendelkező hajléktalan személy részére szociális ellátást nyújt.

Az ellátások formanyomtatványon igényelhetők, melyek beszerezhetők személyesen a Szentendrei Közös Önkormányzati Hivatalban, vagy letölthetők a város hivatalos honlapjáról. ([www.szentendre.hu](http://www.szentendre.hu))

Az alábbiakban a havi rendszerességgel folyósított rendkívüli települési támogatásra és a gyógyszertámogatásra vonatkozó leggyakoribb kérdéseket összegyűjtöttük.

**Rendkívüli települési támogatás**

**1. Mikor vagyok jogosult havi rendszerességgel folyósított települési támogatásra?**

Amennyiben az Ön családjában az egy főre jutó havi jövedelem nem haladja meg a 37.050 forintot (egyedül élő esetében a 42.750 forintot) abban az esetben jogosult rendkívüli települési támogatásra.

**2. Milyen dokumentumokat kell a kérelemhez mellékelnem?**

A kérelmező és a családban élők jövedelemigazolását és vagyonnyilatkozatát.

**3. Mekkora összegű támogatásra számíthatok?**

A támogatás összege havi 4.000,-Ft, kiskorú gyereket nevelő családban gyermekenként 4.000,- Ft.

**4. Meddig vagyok jogosult a támogatásra?**

A kérelem benyújtása hónapjának első napjától kezdődően egy évre kerül a támogatás megállapításra, majd egy év eltelte után a kérelem újból benyújtható.

**Gyógyszertámogatás**

**1. Mikor vagyok jogosult gyógyszertámogatásra?**

Abban az esetben, ha az Ön családjában az egy főre eső havi jövedelem nem haladja meg a 42.750 forintot (egyedül élő esetében az 57.000 forintot) és a rendszeres (havi) gyógyító ellátásának költsége eléri vagy meghaladja a 7.125 forintot, gyógyszerkiadások viseléséhez települési támogatásra jogosult.

**2. Milyen dokumentumokat kell a kérelemhez mellékelnem?**

- a havi rendszeres gyógyító ellátás szükségletéről szóló háziorvosi igazolást

- a háziorvosi igazolásban meghatározott havi rendszeres gyógyító ellátási szükséglet alapján gyógyszertár által kiállított igazolást a gyógyszerköltségekről

- a kérelmező és a családban élők jövedelemigazolását és vagyonnyilatkozatát

**3. Mekkora összegű gyógyszertámogatásra számíthatok?**

A támogatás összege a havi gyógyító ellátás költsége, de maximum 12.000,- Ft.

**4. Meddig vagyok jogosult a támogatásra?**

A kérelem benyújtásának napjától, illetve az előző támogatás lejártát követő naptól kezdődően egy évre kerül a támogatás megállapításra.

**5. Közgyógyellátás mellett is kaphatok gyógyszertámogatást?**

Nem, közgyógyellátásra való jogosultság esetén jelen támogatás nem folyósítható.

Amennyiben további kérdése merül fel, kérjük keresse bizalommal a Hatósági iroda munkatársait ügyfélfogadási időben (Hétfő: 13-17; Szerda: 8-12, 13-16; Péntek: 8-12) a Szentendrei Közös Önkormányzati Hivatalban ( 2000 Szentendre, Városház tér 3.), vagy a fenti telefonszámon.

Az ügyfél nevének kezdőbetűje szerint ügyintézőjük Kozák Sylvia (A-Ny) vagy Krizbacher Aurélia (O-ZS)

Szentendrei Közös Önkormányzati Hivatal

Hatósági iroda